
Linnavara– ja Majandusameti nõuete ning kohustuste üleandmine

Arhitektuuri- ja Linnaplaneerimise Ameti bilanssi

1. ASJAOLUD JA MENETLUSE KÄIK
Narva Linnavolikogu 28.06.2012 otsuse nr 94 „Narva ametiasutuste struktuuri ja teenistujate koosseisude kinnitamine“ ja 26.07.2012 määruse nr 13 „Narva linna 2012.aasta eelarve“ alusel annab Linnavara– ja Majandusamet Arhitektuuri- ja Linnaplaneerimise Ametile üle  nõuded ja kohustused projektide järgi „Lasteaia aadressil Mõisa 1 A, Narva rekonstrueerimine“, „Narva jõe sadama infrastruktuuri arendamine ja reisijatemahutavuse suurendamine läbi ujuvkai soetamise ja rändumiskohtade korraldamise ning sadama territooriumi rekonstrueerimise ja heakorrastamise“, „Tehnilise infrastruktuuri ehitamine tööstuslikul territooriumil Kerese, Linda ja Suur-Aguli tänavate vahelisel maa-alal“. Käesoleval ajal on Linnavara- ja Majandusameti bilansis on eelnimetatud projektide järgi kajastatud nõuded Ettevõtluse Arendamise Sihtasutuse vastu summas 112 121,64 eurot  ja kohustused AS-i Vant suhtes summas 214 439,68 eurot ning kohustused Tallinna Linnaehituse AS-i suhtes summas 3 019,50 eurot, kohustuste kogusumma on 217 459,18 eurot.

2. ÕIGUSLIKUD ALUSED

Vastavalt kohaliku omavalitsuse korralduse seaduse § 30 lõike 1 punktile 3  linnavalitsus lahendab ja korraldab kohaliku elu küsimusi, mis ei kuulu volikogu pädevusse. Antud juhul ei kuulu nõuete ja kohustuste üleandmise otsustamine linnavolikogu pädevusse. 
Vastavalt Narva Linnavolikogu 21.06.2005. a määrusega nr 20/57 vastu võetud „Linnavara eeskirja“ punktile 24 otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.
3. OTSUS
3.1. Linnavara– ja Majandusametil anda hiljemalt 11.09.2012  Arhitektuuri- ja Linnaplaneerimise Ameti bilanssi nõuded summas 112 121 (ükssada kaksteist tuhat ükssada kakskümmend üks) eurot 64 senti ja kohustused summas 217 459 (kakssada seitseteist tuhat nelisada viiskümmend üheksa) eurot 18 senti.
3.2. Arhitektuuri- ja Linnaplaneerimise Ametil võtta oma bilanssi hiljemalt 11.09.2012 nõuded summas 112 121 (ükssada kaksteist tuhat ükssada kakskümmend üks) eurot 64 senti eurot ja kohustused summas 217 459 (kakssada seitseteist tuhat nelisada viiskümmend üheksa ) eurot 18 senti.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Arhitektuuri- ja Linnaplaneerimise Ametile.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

